

Na osnovu člana 21 Statuta Javnog preduzeća za upravljanje morskim dobrom, člana 5 i 7 Zakona o morskom dobru ("Sl. list RCG", br. 14/92, 27/94, 51/08 i 21/09 ), člana 36 i 39 Zakona o državnoj imovini ("Sl. list CG", br. 21/09),članova 4, 29 i  31 Uredbe o prodaji i davanju u zakup stvari u državnoj imovini (“Sl. list CG” br. 44/10), Odluke Upravnog odbora Javnog preduzeća broj 0203-1978/37 koja je donijeta na 22.redovnoj sjednici održanoj dana 31.05.2022.godine, na koju je Vlada Crne Gore dala saglasnost Zaključkom broj 07-332/29-3934/2 od 03.08.2023.godine, Javno preduzeće za upravljanje morskim dobrom Crne Gore objavljuje

**JAVNI POZIV**

**ZA PRIKUPLJANJE PONUDA ZA ZAKUP OBALE ZA  IZGRADNJU NOVOG  KUPALIŠTA**

**PREMA PLANSKIM DOKUMENTIMA**

**BROJ: 0210-3719/1 od 06.09.2023.godine**

**I** Predmet javnog poziva je zakup/korišćenje obale u cilju realizacije projekata izgradnje i opremanje novog kupališta u skladu sa planskim dokumentima, na sljedećoj lokaciji:

**1. Opština Herceg Novi,** pojas neizgrađene obale se nalazi na dijelu kate. parc. 1177 K.O. Topla - LN 3138 neposredno uz šetališa „Pet Danica“, a između izgrađene hotelske plaže „Hotel Hunguest Sun Resort“ tj do početka kat.parc. 1178 KO Topla i postojeće tzv. „Milašinović“ plaže tj kat.parc. 1176 , u dužini od 110 m, površine cca 500 m2, sa pripadajućim akva prostorom, obuhvatajući postojeću obalu i planirano kupalište koje će biti izgrađeno na osnovu odobrenja nadležnih organa.

1.1.**Plansko rješenje lokacije**

Plansko rješenje lokacije je određeno Prostornim planom posebne namjene za obalno područje („Sl. list CG“ br. 56/18).

Uređenje obale i kupališta vrši se prema Urbanističko tehničkim  uslovima 02-3-350-UPI-878/2019 od 23.10.2019.god. koje je izdao Sekretarijat za prostorno planiranje i izgradnju Herceg Novi.

Uvažavajući da se lokacija nalazi u obuhvatu granica Prirodnog  i kulturno-istorijskog područja Kotora i njegove zaštićene okoline, upisanog na Listi svjetske baštine UNESCO-a, čije su granice definisane Zakonom o zaštiti prirodnog i kulturno–istoriskog područja Kotora („Sl.list CG“, br.56/13 i 13/18) izabrani ponuđač je dužan da pribavi Konzervatorske uslove i da izgradnju realizuje u skladu sa Konzervatorskim uslovima i Konzervatorskim projektom.

Za realizaciju planiranih radova potrebno je kod nadležnog organa sprovesti proceduru procjene uticaja na životnu sredinu, u skladu sa Zakonom o procjeni uticaja na životnu sredinu,  u okviru koje će se posebna pažnja obratiti na uticaj i zaštitu morskog i obalnog biodiverziteta i ekosistema. Radovi i djelatnosti koji se budu realizovali na ovom području ni na koj način ne smiju ugrožavati životnu sredinu, obalu i more.

Predmetno kupalište će biti označeno kroz Atlas crnogorskih plaža i kupališta.

**1.2. Vrijeme zakupa**

Morsko dobro se daje u zakup/na korišćenje na period od maksimalno 15 godina.

**1.3. Rok realizacije**

Rok realizacije je najviše 5 godina od dana zaključenja ugovora.

**1.4. Kupalište:** neizgrađeno

**1.5. Minimalna cijena godišnjeg zakupa**: 1,40€ po m2

**1.6. Bankarska garancija ponude ne manja od**: 10.000,00€

**II. Način**

Davanje u zakup vrši se putem prikupljanja ponuda.

**III. Uslovi**

**3.1. Predmetna lokacija daje se u zakup bez postavljenih objekata i infrastrukturne opremljenosti.**

**3.2. Zakupnina/naknada za korišćenje**

Minimalna cijena godišnjeg zakupa u Odluci data je bez uračunatog PDV-a.

Zakupnina/naknada za korišćenje morskog dobra plaća se u cjelini u momentu zaključenja ugovora ili u najviše 3 (tri) rate od kojih prva rata dospijeva u momentu zaključenja ugovora uz obavezu izabranog ponuđača da u momentu zaključenja ugovora dostavi Javnom preduzeću originalnu, bezuslovnu, „bez prigovora“, i na prvi poziv naplativu bankarsku garanciju za plaćanje preostalog iznosa zakupnine koji je uvećan za iznos PDV-a.

Tokom perioda realizacije godišnja zakupnina se obračunava primjenom cijene koju je ponudio izabrani ponuđač.

Nakon realizacije Projekta, godišnja zakupnina uvećava se za novostvorenu površinu obale prmjenom cijene po m2 kupališta.

Za svaku sljedeću godinu nakon realizacije projekta, godišnja zakupnina/naknada za korišćenje morskog dobra se uvećava za 3% godišnje. U slučaju da je godišnja stopa inflacije koju objavljuje Evropska Centralna banka veća od 3%, visina zakupnine će se uskladiti sa objavljenom stopm inflacije za tu godinu, što ćese precizirati godišnjim Aneksom ugovora.

Nakon isteka prvih 10 godina trajanja ugovora, za obarčun godišnje zakupnine/naknada prema površini kupališta primjenjuje se cijena m2 kupališta u istoj zoni koja je utvrđena vežećim Cjenovnikom početnih naknada za korišćenje morskog dobra.

U slučaju da tokom trajanja Ugovora dođe do izgradnje komercijalnih sadržaja i objekata, uključujući i privremene objekte, mimo sadržaja i objekata koji su predviđeni UT uslovima i prvobitno odobrenim Projektom, iznos zakupnine/naknade iz stava 3.2. uvećava se prema zauzetoj površini na kojoj se obavlja navoodobrena djelatnost primjenom tada važećeg Cjenovnika početnih naknada za korišćenje morskog dobra.

U slučaju kašnjenja plaćanja ugovorene naknade Zakupac je dužan da plaća zateznu kamatu saglasno Zakonu.

**3.3. Vrijeme zakupa**

Dio morskog dobra koji je predmet javnog poziva daje se u zakup/na korišćenje na maksimalni period određen u tački I ove Odluke, **a rok predstavlja jedan od kriterijuma za vrednovanje ponude.**

Maksimalni rok realizacije je određen ovom Odlukom, računa se od dana zaključenja ugovora, uključujući i vrijeme potrebno za izradu tehničke dokumentacije i prijavu radova na lokaciji saglasno Zakonu.

Rok realizacije investicionog programa uračunava se u rok zakupa/korišćenja.

Nakon realizacije projekta, kupalište se organizuje i oprema u skladu sa Pravilnikom o bližim uslovima u pogledu uređenosti i opremljeosti, vrstama i uslovima korišćenja kupališta na moru („Sl. list Crne Gore”, broj 23/19, 76/19 i 57/20) i Uslovima za uređenje i opremanje kupališta koje izdaje Javno preduzeće.

**3.4. Uslovi za ponuđača:**

Ponuđač može biti domaće ili strano fizičko lice, privredno društvo, pravno lice ili preduzetnik pojedinačno ili kao grupa ponuđača u zajedničkoj ponudi, konzorcijum koji ispunjava uslove iz Javnog poziva.

Članovi zajedničke ponude moraju u ponudi dostaviti ugovor o konzorcijumu, u kojem će biti navedeno ko je nosilac zajedničke ponude i njegova ovlašćenja. Svi članovi zajedničke ponude dužni su da dostave tražene dokaze i dokažu ispunjenost uslova javnog poziva, izuzev Garancije ponude koja treba da glasi na nosioca konzorcijumu.

Tražene uslove Ponuđač je dužan da ispuni u momentu podnošenja ponude.

**IV. Sadržaj ponude**

**Ponuda obavezno sadrži** :

4.1. **Podatke o ponuđaču i dokaze o podobnosti ponuđača**

4.1.1. Za  fizička lica:

-ime i prezime ponuđača sa adresom prebivališta odnosno boravišta i brojem kontakt telefona, Izjava o prihvatanju svih uslova i obaveza iz Javnog poziva i tenderske dokumentacije i Izjavu- saglasnost da se lični podaci obrađuju u postupku;

-fotokopija lične karte/pasoša sa jedinstvenim matičnim brojem;

-potvrda Poreske uprave  da su uredno izvršene sve obaveze po osnovu plaćanja poreza i doprinosa za period 90 dana prije javnog otvaranja ponuda;

-uvjerenje mjesno nadležnog Osnovnog suda da  se protiv ponuđača ne vodi krivični postupak.

4.1.2. Za privredno društvo,pravna lica ili preduzetnike:

-naziv i adresa sjedišta privrednog društva, Izjava o prihvatanju svih uslova i obaveza iz Javnog poziva i tenderske dokumentacije i Izjavu- saglasnost da se lični podaci obrađuju u postupku

-dokaz o registraciji (Izvod iz CRPS sa podacima o ovlašćenim licima ponuđača ne stariji od 6 mjeseci),

-rješenje o PIB pravnog lica/preduzetnika,

-rješenje o registraciji PDV-a, ukoliko je ponuđač obveznik PDV-a, a ukoliko ponuđač nije obveznik PDV-a dužan je da dostavi potvrdu Poreske uprave Crne Gore da ponuđač nije obveznik PDV-a,

-Uvjerenje mjesno nadležnog Osnovnog suda da se protiv privrednog društva, pravnog lica i odgovornog lica u pravnom licu ne vodi krivični postupak;

-uvjerenje Ministarstva pravde se privredno društvo/pravno lice ne nalazi u kaznenoj evidenciji za neko od krivičnih djela organizovanog kriminala sa elementima korupcije, pranja novca i prevare;

-uvjerenje Ministarstva pravde se odgovorno lice u privrednom društvu, pravnom licu ne nalazi u kaznenoj evidenciji za neko od krivičnih djela organizovanog kriminala sa elementima korupcije, pranja novca i prevare;

 -potvrda Poreske uprave da su uredno izvršene sve obaveze po osnovu plaćanja poreza i doprinosa za period 90 dana prije javnog otvaranja ponuda;

Ukoliko je ponuđač strano pravno lice dokumentaciju iz tačke 4.1.2 alineje 2, 3, 4, 5, 6 i 7 izdatu od nadležnog organa iz države u kojoj je osnovano društvo dužan je dostaviti prevedenu na crnogorski jezik, ovjerenu od strane sudskog tumača.

**4.2. Ponudu sa ponuđenim iznosom naknade iskazane u eurima** za godišnji zakup označenog kupališta.

**4.3. Originalna bankarska garancija** ponude u visini određenoj ovom odlukom, koja mora biti bezuslovna, „bez prigovora“ i naplativa na prvi poziv sa rokom važenja minimum 90 dana od dana otvaranja ponude.

**4.4. Investicioni program** urađen saglasno Urbanističko-tehničkim uslovima koji sadrži visinu trajnih ulaganja i rok realizacije programa.

Investicioni program prilikom potpisivanja ugovora mora biti garantovan prihvatljivom činidbenom garancijom. Predloženi Investicioni program predstavlja jedan od kriterijuma za vrednovanje ponuda.

**4.5. Potpisanu (za pravno lice i pečatiranu**) izjavu o prihvatanju uslova iz javnog poziva, Nacrta ugovora i tenderske dokumentacije.

**4.6. Dokaz da posjeduje finansijska sredstva za realizaciju investicije**

Potvrda prihvatljive poslovne banke da će u momentu zaključenja ugovora na zahtjev izabranog ponuđača izdati bezuslovnu i neopozivu činidbenu garanciju, na prvi poziv bez prava prigovora, u korist Javnog preduzeća u iznosu od 10% od planirane vrijednosti investicije.

**4.7. Ostale dokaze – fakultativni dokazi koje može dostaviti ponuđač**

4.7.1. **List nepokretnosti**, ako je ponuđač vlasnik nepokretnosti u zaleđu plaže za koju podnosi ponudu, što je jedan od kriterijuma za vrednovanje ponuda. Zaleđe plaže podrazumijeva: (i) neposredno zaleđe, upisano vlasništvo na nepokretnostima koje se dodiruju sa plažom/obalom, odnosno upisano vlasništvo na katastarskoj parceli koja se graniči sa katastarskom parcelom plaže/obale za koju se dostavlja ponuda i (ii) zaleđe plaže , koje podrazumijeva upiasno vlasništvo na nepokretnostima, katastarskim parcelama koje od plaže/obale, koja je predmet ponude, razdvaja samo javni put i/ili javno šetalište.

4.7.2. Dokaz da je nosilac razvojnog projekta izgradnje turističkih sadržaja u zaleđu i/ili ugovor o korišćenju kupališta, ako ponuđač ima iskustvo u korišćenju kupališta, što predstavlja jedan od kriterijuma za vrednovanje ponuda.

4.8. Potrebni dokazi (osim fotokopije lične karte) dostavljaju se **u formi originala ili ovjerene fotokopije**. Dokazi ne smiju biti stariji **od šest mjeseci od dana javnog otvaranja ponuda,** osim rješenja o PIB pravnog lic/preduzetnika, rješenja o registraciji PDV-a i druga odobrenja nadležnih organa u zavisnosti od perioda važenja.

4.9. Ponude se dostavljaju na Crnogorskom jeziku.

**V Kriterijumi za izbor najpovoljnije ponude**

**5.1.** Ranigranje i ocjena ispravnih i prihvatljivih ponuda vrši se prema sledećim kriterijumima:

|  |  |
| --- | --- |
| **Zakupnina/naknada za korišćenje morskog dobra (A)*** Cijena € po m2 morskog dobra - obale
 | **55** |
| **Investicioni program (B)*** Visina trajnih ulaganja ( Bvt)
* Rok realizacije programa ( Br)
 | **20**1010 |
| **Rok zakupa (C)** | **5** |
| **Reference Ponuđača (D)*** Vlasništvo na nepokretnostima ( zemljište i objekti) u zaleđu( Dv)
* Nosilac razvojnog projekta izgradnje turističkih sadržaja u zaleđu i/ili dosadašnji korisnik kupališta (Dtp)
 | **20**1010 |
| **UKUPNO (Y)** | **100** |

5.2 Metod ocjenjivanja svakog elementa Ponude koji podliježe bodovanju je sljedeći:

**A) Zakupnina/Naknada za korišćenje morskog dobra**

Maksimalni broj bodova koji se može dodijeliti po osnovu kriterijuma ponuđene zakupnine je 55 bodova.

Bodovanje ponuđene zakupnine biće obavljeno na sljedeći način: Ponuda sa najvišom ponuđenom zakupninom dobiće maksimalni broj bodova za ovaj kriterijum, a ostale Ponude dobijaju proprocionalno manji broj bodova, po formuli: **A=(A1/Amax) x 55**

* A – broj poena dodijeljen ponuđaču na osnovu ponuđene zakupnine
* A1 – Zakupnina, ponuđena od strane Ponuđača čija se Ponuda ocjenjuje
* Amax – maksimalna zakupnina ponuđena na Tenderu za predmetnu lokaciju.

**B) Investicioni program**

Cilj Tenderskog postupka je da obezbijedi brzu realizaciju Investicionog programa kojim se povećava broj uređenih i izgrađenih kupališta i unaprijedi turistička ponuda Crne Gore.

Minimalni iznos ulaganja iznosi: 200.000 €

**Investicioni program mora biti obezbijeđen Činidbenom garancijom u momentu zaključenja ugovora.**

Prilikom bodovanja Investicionog programa Ponuđača, uzima se u obzir nekoliko ključnih faktora, između ostalog:

* visina trajnih ulaganja u morsko dobro koje je predmet zakupa
* rok realizacije investicije.

Maksimanlni broj bodova dodijeljen Ponuđaču za ponuđeni Investicioni program je 20 bodova.

Ponude sa najvećom visinom trajnih ulaganja dobijaju 10 bodova a ostale dobijaju prorpocionalno manji broj bodova. Rok realizacije Investicionog programa mora biti izražen kao cijeli broj i ne smije biti duži od roka određenog ovom Odlukom, uključujući i vrijeme potrebno za izradu tehničke dokumentacije i prijavu radova na lokaciji saglasno Zakonu.

Maksimalni broj bodova koji se može dodijeliti po osnovu kriterijuma rok realizacije je 10 bodova.

**C) Rok zakupa**

Rok zakupa mora biti izražen kao cijeli broj godina na koji Ponuđač želi da zakupi lokaciju i ne smije biti duže od roka koji je ovom Odlukom određen za predmetnu lokaciju. Maksimalni broj poena koji se može dodijeliti po osnovu kriterijuma ponuđenog roka zakupa lokacije je 5. Ponuda sa najkraćim rokom zakupa dobiće maksimalni broj bodova za ovaj kriterijum, a ostale Ponude dobijaju proporcionalno manji broj bodova.

**D) Reference Ponuđača**

Prilikom ocjene ovog kriterijuma Tenderska komisija će uzeti u obzir nekoliko ključnih faktora, između ostalog i sljedeće:

* Vlasništvo na nepokretnostima ( zemljište i objekti) u zaleđu Lokacije koja je predmet Tendera
* Ponuđač je nosilac razvojnog projekta izgradnje turističkih sadržaja u zaleđu lokacije koja je predmet Tender ai/ili dosadašnji korisnik kupališta.

Maksimalni broj bodova koji se može dodijeliti po osnovu kriterijuma referenci 20 bodova.

**VI. Sprovođenje postupka**

Ponuđač sačinjava i podnosi ponudu u skladu sa Javnim pozivom i tenderskom dokumentacijom. Rok važenja ponuda je 90 dana od dana otvaranja.

Ponuđač može u roku za dostavljanje ponude da istu mijenja i dopunjava ili da u pisanoj formi odustane od ponude.

Promjena i dopuna ponude ili odustajanje od ponude ponuđač dostavlja na isti način kao i ponudu Ponuđač može odustati od ponude, bez aktiviranja priložene garancije ponude najkasnije do roka (dan, vrijeme, sat) određenog javnim pozivom za predaju ponude na arhivi Javnog preduzeća. U slučaju odustanka od ponude prije isteka roka određenog za dostavljanje ponude ista se vraća ponuđaču neotvorena.

Ponude koje su primljene nakon isteka Javnim pozivom određenog roka odbijaju se kao neblagovremene i vraćaju se neotvorene ponuđaču, konačnom odlukom – rješenjem o izboru najpovoljnije ponude.

Ponude fizičkih ili pravnih lica (ranijih korisnika) odbijaju se kao neprihvatljive i neće biti predmet vrednovaja ukoliko je:

* protiv ponuđača (ranijeg korisnika) Javno preduzeće pokrenulo sudski postupak zbog neispunjavanja ugovornih obaveza
* sa ponuđačem (ranijim korisnikom) Javno preduzeće raskinulo ugovor zbog teže povrede ugovorne obaveze.

Postupak davanja u zakup sprovodi Tenderska komisija od **sedam članova** koju imenuje Direktor Javnog preduzeća.

Tenderska komisija vrši otvaranje ponuda, ocjenu i vrednovanje ponuda za koje utvrdi da s uformalno ispravne, da sadrže sve dokaze tražene tekstom javnog poziva i ukupno prihvatljive i utvrđuje rang listu.

Ponuda sa najvećim brojem dodijeljenih bodova će biti rangirana kao prva na Rang listi.

Nezatvorene (neuredne) ponude odbijaju se kao nevažeće i u stanju u kojem su uručene biće vraćene ponuđaču, nakon okončanja postupka.

Neispravna je ponuda koja nije sačinjena u skladu sa uslovima Javnog poziva.

Odluka Tenderske komisije se dostavlja na adresu koju je ponuđač označio u ponudi ili neposrednim uručenjem na Arhivi Javnog preduzeća.

U slučaju da Odluka i/ili ostali podnesci ne budu uručeni na adresu označenu u ponudi ponuđača, isto će biti postavljeno na oglasnoj tabli i internet stranici Javnog preduzeća [www.morskodobro.me](http://www.morskodobro.me). Istekom roka od 5 (pet) dana od dana oglašavanja smatraće se da je lice uredno obaviješteno, nakon čega će teći rokovi za sprovođenje radnji u postupku.

**VII Vrijeme i mjesto preuzimanja tenderske dokumentacije**

Na tenderu mogu učestvovati isključivo ponuđači koji otkupe tendersku dokumentaciju. Zainteresovani ponuđači ili njihovi ovlašćeni predstavnici mogu preuzeti tendersku dokumentaciju svakog radnog dana u Javnom preduzeću u Budvi, kod ovlašćenog lica od 08 do 16 sati (sa pauzom od 11.30-12.00 časova), od dana objavljivanja Javnog poziva **zaključno sa danom 05.10.2023.godine.**

Cijena tenderske dokumentacije iznosi 50.00 eura a uplata se vrši na žiro račun broj 520-3172-65 kod Hipotekarne banke sa naznakom „otkup tenderske dokumentacije za kupalište \_\_\_\_\_\_\_\_\_\_\_\_“.

Tenderska dokumentacija sadrži:

1. Nacrt Ugovora o zakupu/korišćenju morskog dobra,

2. Izjavu o prihvatanju svih uslova iz javnog poziva, Nacrta ugovora i tenderske dokumentacije i Izjavu kojom ponuđal izražava pristanak da se njegovi lični podaci obrađuju radi učešća u javnom pozivu,

3. Urabanističko tehnički uslovi.

**VIII Način, vrijeme i mjesto podnošenja ponuda**

Ponuđač je dužan da ponudu pripremi kao jedinstvenu cjelinu i da svaku prvu stranicu svakog lista i ukupan broj listova ponude označi rednim brojem (1/40, 2/40…) osim bankarske garancije koja ne mora biti uvezana i numerisana.

Ponuda mora biti povezana jednim jemstvenikom tako da se ne mogu naknadno ubacivati, odstranjivati ili zamjenjivati pojedinačni listovi a da se pri tom ne ošteti list ponude.

Ponuda zahtijevana Javnim pozivom dostavlja se u odgovarajućem zatvorenom omotu (koverat) na način da se prilikom otvaranja ponude može sa sigurnošću utvrditi da se prvi put otvara.

Na omotu ponude navodi se: naziv/ime i prezime ponuđača, broj javnog poziva, broj lokacije iz javnog poziva za koju se dostavlja i na koju se odnosi ponuda i to tekst: „PONUDA PO JAVNOM POZIVU BR. \_\_\_\_\_\_\_“, „LOKACIJA POD REDNIM BROJEM \_\_\_\_\_\_\_\_\_ IZ JAVNOG POZIVA“.

Ponude se dostavljaju svakog radnog dana od 08:30 do 16.00 časova od dana objavljivanja Javnog poziva neposrednom predajom na arhivi javnog preduzeća, a **najkasnije do 06.10.2023.god. do 11 časova.**

**IX Činidbena garancija**

Izabrani ponuđač je dužan da do dana određenog za zaključenje ugovora dostavi godišnju činidbenu garanaciju, odnosno originalnu bankarsku garanciju, bezuslovn i neopozivu, na prvi poziv bez prava prigovora, u korist Javnog preduzeća, kojom će se garantovati dobro izvršenje ugovorom preuzetih obaveza u visini od 10% od planirane vrijednosti investicije, sa obavezom njenog godišnjeg obnavljanja tokom trajanja realizacije.

**X Mjesto i datum otvaranja ponuda**
Javno otvaranje kojem mogu prisustvovati svi ponuđači, održaće se dana **06.10.2023. godine u 13** **časova** u Sali na I spratu poslovne zgrade Javnog preduzeća u Budvi.

**XI. Zaključenje ugovora**

Učesnici na tenderu imaju pravo prigovora na odluku, Tenderskoj Komisiji u roku od pet dana od dana dobijanja Odluke o izboru najpovoljnijeg ponuđača.

Odluka Tenderske komisije po prigovoru je konačna.

Izabrani ponuđač je dužan da u roku od 15 (petnaest) dana od dana konačnosti odluke o izboru najpovoljnije ponude zaključi ugovor o korišćenju morskog dobra.

Ponuđači koje nijesu izabrani mogu da preuzmu bankarske garancije ponude u roku od 8 (osam) dana od dana zaključenja ugovora sa najpovoljnijim ponuđačem.

U slučaju da se prvorangirani ponuđač povuče iz nadmetanja, odnosno ukoliko se ne potpiše ugovor u određenom roku aktiviraće se njegova garancija ponude, a Javno preduzeće će pozvati na zaključenje ugovora sledećeg rangiranog ponuđača u skladu sa redosljedom plasmana ponuda. U slučaju odustanka ili odbijanja svih rangiranih ponuđača da potpišu ugovor Tenderska komisija će proglasiti tender neuspjelim.

**XII** Javni poziv objavljuje se u dnevnom listu „Dan“ i na internet stranici Javnog preduzeća.

**XIII** Sve potrebne informacije mogu se dobiti na brojeve telefona 033 452-709 i 033 451-716 Služba za ustupanje na korišćenje morskog dobra.